IZVIJEŠĆE SA 26. SJEDNICE OPĆINSKOG VIJEĆA

Dana 17.02.2026. godine održana je 26. sjednica Općinskog vijeća Općine Lekenik sa devet točaka dnevnog reda od kojih je svih devet usvojeno.

Predlagatelj je Općina Lekenik zastupana po općinskom načelniku koji je ukratko vijećnicima usmeno obrazložio svaki prijedlog, drugih prijedloga od strane vijećnika nije bilo, a glasovanje je izgledalo ovako:

1. Usvajanje zapisnika sa 25. sjednice Općinskog vijeća Općine Lekenik (USVOJENO JEDNOGLASNO 10 GLASOVA ZA)
2. Prijedlog Odluke o izmjenama i dopunama Odluke o općinskim porezima Općine Lekenik, donosi se radi obveze poštivanja novih zakonskih odredbi uvođenja poreza na nekretnine kojom prilikom Općina nije podizala cijenu, već je ostala ista 3,00 eura po m2 površine kao što je do sada bila visina poreza na kuće za odmor, dakle visina obveze nije mijenjana s ciljem izbjegavanja dodatnog tereta za građane, dok je zakonodavac dao mogućnost određivanja cijene u rasponu od 060 do 8,00 eura. (USVOJENO SA 7-ZA I 3 OPORBENA GLASA SUZDRŽANA)
3. Prijedlog Odluke o visini paušalnog poreza po krevetu odnosno smještajnoj jedinici u kampu odnosno smještajnoj jedinici u objektu za robinzonski smještaj, također je odluka koja se usklađuje sa izmjenama Zakona o porezu na dohodak kojim je propisana cijena u rasponu od 20,00 do 100,00 eura, predlagatelj je ovdje predvidio najniži mogući iznos od 20,00 eura. (USVOJENO SA 8 GLASOVA ZA, DOK JE DVOJE OPORBENIH VIJEĆNIKA BILO SUZDRŽANO)
4. Prijedlog Odluke o izmjenama i dopunama Odluke o koeficijentima za obračun plaća službenika u Jedinstvenom upravnom odjelu Općine Lekenik, dostavljena je na usvajanje općinskom vijeću, a radi se o podizanju koeficijenata službenika općine Lekenik radi usklađenja plaća s trendom stalnih poskupljenja životnih troškova, a ujedno svjedoci smo smanjenog interesa za rad u državnim službama, napuštanja radnih mjesta postojećih službenika, odnosno kvalitetnog kadra zbog nezadovoljstva plaćama.

(USVOJENA JE SA 8 GLASOVA ZA I 2 OPORBENA SUZDRŽANA)

1. Prijedlog Odluke o izmjenama i dopunama Odluke o socijalnoj skrbi Općine Lekenik uvjetovana je povećanjem kategorije primatelja jednokratne novčane naknade koju općina prigodno isplaćuje kao uskrsnicu i božićnicu kojom su sada obuhvaćeni i umirovljenici sa inozemnim i/ili tuzemnim mirovinama –porezni rezidenti s prebivalištem na području općine, dok su do sada bili obuhvaćeni samo umirovljenici sa hrvatskim mirovinama. (USVOJENA JE JEDNOGLASNO)
2. Prijedlog Odluke o utvrđivanju kriterija, uvjeta i visini prigodne jednokratne naknade-uskrsnice u 2025. godini na području Općine Lekenik, ovom odlukom predlagatelj (općina) predvidio je znatno povećanje uskrsnice u odnosu na božićnicu, gledano prema cenzusu visina uskrsnice izgledati će ovako

|  |  |  |  |
| --- | --- | --- | --- |
| RB | KATEGORIJA | VISINA MIROVINE/NAKNADE | IZNOS  USKRSNICE  (EUR) |
| 1. | Umirovljenici (hrvatske-inozemne i/ili tuzemne mirovine i korisnici NN za starije osobe | do 300,00 EUR | 60,00 |
| 2. | Umirovljenici (hrvatske-inozemne i/ili tuzemne mirovine | od 300,00-500,00 EUR | 40,00 |
| 3. | Nezaposleni hrvatski branitelji i korisnici novčane naknade za nezaposlene hrvatske branitelje | prema posebnom Pravilniku | 80,00 |
| 4. | korisnici ZMNCZS | zajamčeni iznos | 80,00 |

Povećanje je od 10,00 do 30- eura za najugroženije skupine korisnika. (OVA ODLUKA USVOJENA JE JEDNOGLASNO)

1. Prijedlog Odluke o nerazvrstanim cestama na području Općine Lekenik, ovom odlukom utvrđeni su postupci upravljanja, održavanja i korištenja lokalnih cestama, te je ustrojen registar popisa lokalnih cesta koji će se ažurirati prema promjenama kategorija cesta prema odluci općinskog vijeća. (USVOJENA JE JEDNOGLASNO)
2. Prijedlog Odluke o dodjeli javnih priznanja Općine Lekenik u 2025. godini, prema javnom pozivu i zaprimljenim prijavama dodjeljuje se tri kategorije javnih priznanja za 7 predloženih kandidata. (USVOJENA JE JEDNOGLASNO)

**„Nagrada za životno djelo“**

* 1. Počasni brigadni general Stjepan Grgac - posmrtno
  2. Književnica Slavica Sarkotić
  3. Ivan Blažinić – posmrtno
  4. Biskupski vikar mons. Marku Cvitkušiću

**„Nagrada za iznimna postignuća u proteklom jednogodišnjem razdoblju“**

* 1. Stefan Gjorgijev – učenik umjetničke škole „Franje Lučića“

**„Nagrada za doprinos ugledu i promidžbi Općine Lekenik u proteklom jednogodišnjem razdoblju“**

* 1. Pravnoj osobi „BIOS-F“
  2. HKUD „POCULICA“ LETOVANIĆ

1. Prijedlog Odluke o izmjenama Odluke o određivanju imena ulice u naselju Lekenik, kojom se mijenja naknadno utvrđen krivo upisan naziv već postojeće ulice, te se mora ispraviti u registru nadležne ustanove. (USVOJENO JE JEDNOGLASNO)